ZARAA

Zaraa ndio UTI wa mgongo wa taifa la Kenya. Viwanda vingi nchini
hutegemea kilimo kama malighafi yake. Pia huwalisha wafanyikazi. Licha
ya umuhimu wa sekta hii,mkulima ambaye ndiye nguzo ya zaraa anaendelea
kukabiliwa na matatizo mbalimbali yanayokwamiza juhudi zake.

Mojawapo ya matatizo yanayomkabili mkulima ni ukosefu wa ushauri wa
zaraa. Wataalamu wanaotarajiwa kumshauri mkulima kuhusu njia bora za
kuzalisha Pato lake ni haba. Hii ikilinganishwa na idadi ya wakulima
wanaohitaji ushauri. Wachache walioko nao wanakwamizwa na mambo tofauti.
Mathalani. Utawapata hawaendi njanjani. Ili kukutana na wakulima kwa
kuwa hawana vyombo vya usafiri. Iwapo vipo,huenda petroli ikawa ni
kizungumkuti. Halikadhalika. Usisahau kuwa baadhi ya wataalamu hawa ni
wafisadi.kuna wale wanafika ofisini na kushinda siku nzima wakisoma
gazeti. Wengine hucheza bao au karata huku wakipoteza muda. Wengine
hufika na kuangika koti au Sweta kitini ili waonekane kuwa bado wapo.
Kisha wanatokomea kwenda kushughulikia mambo Yao ya kibinafsi. Haya huwa
hayahusu kazi waliyoajiriwa kufanya.

Ukosefu wa sera mwafaka kuhusu ardhi nalo ni tatizo jingine linalotatiza
kilimo nchini. Serikali haijaweka sera mahususi kuhusu matumizi ya
ardhi. Wananchi wengi huongozwa na taratibu za utamaduni za nasaba zao.
Taratibu hizi hupendekeza ugawaju wa ardhi Kwa minajili ya urithi
kulingana na warithi waliopo. Si ajabu kuwa kote nchini. Ardhi inayofaa
Kwa kilimo imekatwakatwa vipande vidogovidogo ambavyo haviwezi kuwa na
faida Kwa zaraa.

Mkulima pia hushindwa kuongeza virutubishi ardhini. Hii ni changamoto
nyingine inayokabili kilimo nchini. Kule kulima sehemu ya ardhi mwaka
nenda mwaka Rudi bila kukipa nafasi ya kupumzika,huufanya mchanga
kupoteza virutubishi muhimu. Hizi virutubishi vinahitajiwa na mimea.
Hili nalo huchangia kupunguza uzalishaji wa mazao. Ili kutatua tatizo
hili, wakulima wengi wanakimbilia mbolea za kisasa. Mbolea hizi badala
ya kumsaidia,humwongezea madhila. Mbolea hizi zinatambulika na kuchangia
uchaguzi wa mchanga na ardhi. Mbolea za zamani Kama vile samadi zilikuwa
zinachangia pakubwa ukuaji wa mimea. Mazao yalikuwa yananawiri Kwa
sababu ya mimea hizo za kiasili.

Mabadiliko ya Hali ya anga nayo huongezea msururu wa madhila ya mkulima.
Mabadiliko haya yamemfanya mkulima kushindwa kupanga wakati anaotakiwa
kutayarisha shamba. Kupanda. Kupalilia. Kunyunyizia dawa na kadhalika
Kwa sababu mvua imekuwa adimu. Badala yake panakuwa na vipindi virefu
vya kiangazi ambavyo huathiri bidii za mkulima. Maji nayo yanaendelea
kupunguza na wakulima wengi hawawezi kukimu mahitaji. Ya unyunyizaji
maji mashambani.

Maradhi na wadudu waharibifu ni changamoto nyingine. Wadudu kama vile
viwavi na kupe hutatiza juhudi za mkulima hapa nchini. Haya hupunguza
uzalishaji wa mkulima. Vilevile wakati mwingine hupunguza mifugo au
mimea yake.

Kwa sadfa,iwapo mkulima ataweza kuzalisha mazao licha ya msururu huu wa
vikwazo. Ana tatizo jingine linalomngojea. Ukosefu wa solo Kwa mazao
yake. Vilevile,maeneo mengi yanayotoa mazao ya kilimo Kwa wingi huwa na
matatizo ya usafiri. Njia na barabara huwa mbovu na hazipitiki. Mazao
mengi huwa hayafiki sokoni Kwa wakati. Hii huwa ni hasara Kwa wakulima.

Fauka ya hayo,gharama ya uzalishaji wa mazao ya kilimo hapa nchini huwa
ya juu zaidi. Hii huwa kidogo kuliko faida anayopata mkulima. Watu wengi
wameacha kutegemea kilimo kama njia ya ajira Kwa kuwa hakilipi. Hii ni
zaidi ya ushindani wa bidhaa za kilimo kutoka nje ya nchi ambao ni
tatizo jingine linalomkabili mkulima. Mara nyingine wakulima wa kutoka
nje ya nchi husaidiwa na serikali zao kuzalisha mazao Kwa kufidiwa.
Mazao kama haya yaingiapo sokoni huuzwa Kwa bei ya chini. Hayawezi
kushindana na Yale ya wale wasiopata mchango wowote kutoka Kwa serikali
kama wakulima wa hapa nchini. Mkulima wa Kenya anahitaji msaada wa
dharura. Ili aweze kunyanyua kilimo ambacho ni UTI wa mgongo wa uchumi
wetu. Lau haya hayatafanyika. Uchumi wetu utaendelea kudidimia.


Question: Mkulima hushindwa kuweka nini ardhini
Answer: Virutubishi